Gefecht bei Lengnau
S Gfächt bi Längnau het am 2. Merz 1798 bi Längnau im Bärner Mittelland zwüsche bärnische und franzöösische Drubbe stattgfunde und het mit eme Siig vo de Franzoose gändet. Si isch Däil vom Franzoseniifall in die Alti Äidgenosseschaft gsi.

Vorgschicht 

Am 25. Januar 1798 z Nacht isch e franzöösische Husar wägene eme Missverständnis im waadtländische Thierrens umchoo, und Frankriich het das as Usreed brucht, zum d Waadt z bsetze. Dr General Guillaume Brune, wo dr Ooberbefäälshaaber vo dr franzöösische Helvetische Armee gsi isch, het im General Schaueburg dr Befääl gää, Soledurn z eroobere und eso dr Wääg uf Bärn freizmache.

D Schlacht 
Am 2. Merz isch die 15'000 bis 20'000 Maa starki Arme z Längnau aachoo, won e Batallion vo Bärner Milizionär stazioniert gsi isch. Noch eme churze Kampf si d Bärner besigt gsi. Si häi 200 Dooti und Verwundeti ghaa und no öbbe eso vili si gfangegnoo worde. Uf iirem Rückzuug häi si iiri acht Kanone zruggloo.

Folge 
D Franzoose si witer uf Soledurn marschiert und häi d Stadt am neggste Daag bsetzt. Dr Schaueburg het druf alli Waffe vo de Soledurner lo iisammle.

Bibliografii 

 Jean-Pierre Felber, De l'Helvétie romaine à la Suisse romande, Gämf, 2006
 Adolphe Joanne, Itinéraire descriptif et historique de la Suisse, Paulin, 1841, 635 p..
 Archives pour l'histoire de la Suisse, vol. 14, S. Höhr, 1864, 414 p..

Neuenegg
Franzooseiifall in d Schwiz
Helvetik
Bärner Gschicht